**Anexa nr. 3**

**Atribuţiile postului consilier pentru afaceri europene – Serviciul relații internaționale și afaceri europene:**

1. elaborează și fundamentează, cu sprijinul direcțiilor de specialitate, pozițiile Autorității în procesul de negociere și adoptare a inițiativelor la nivel european, în domeniul său de competență, potrivit cadrului normativ privind organizarea și funcționarea Sistemului național de gestionare aafacerilor europene în vederea participării României la procesul decizional al instituțiilor Uniunii Europene, cu modificările și completările ulterioare;
2. contribuie, împreună cu structurile de specialitate din cadrul Autorității, la elaborarea cadrului normativ pentru transpunerea legislației europene în domeniul transformării digitale și societății informaționale;
3. asigură reprezentarea Autorității la târguri, expoziții și alte asemenea manifestări internaționale în domeniul de competență al Autorității;
4. pregătește, în colaborare cu celelalte structuri din cadrul Autorității, participarea demnitarilor din cadrul Autorității, care asigură reprezentarea României la reuniunile bilaterale și multilaterale, la nivel european, regional și internațional în domeniile din sfera de competență a Autorității, care se desfășoară atât în țară, cât și în străinătate;
5. asigură interfața între Autoritate și Ministerul Afacerilor Externe, cu alte autorități de stat din străinătate, precum și cu organizațiile internaționale specializate la care Autoritatea are desemnați reprezentanți sau la care este afiliată;
6. reprezintă România, în baza mandatului președintelui Autorității, cu avizul Ministerului Cercetării, Inovării și Digitalizării, în relația cu Organizația pentru Cooperare și Dezvoltare Economică (OCDE), participând activ la toate formatele de lucru OCDE, inclusiv proiecte, grupuri de lucru,comitete, forumuri globale sau conferințe în domeniul de competență al Autorității;
7. participă, alături de celelalte structuri din cadrul Autorității, la elaborarea politicilor și strategiilor naționale în domeniul transformării digitale, inclusiv monitorizarea acțiunilor întreprinse și evaluarea rezultatelor obținute, în scopul asigurării eficienței și eficacității efortului național de îmbunătățire a rezultatelor măsurate prin intermediul programului de politică european privind Deceniul Digital;
8. participă, alături de celelalte structuri din cadrul Autorității, la elaborarea planului național pentru dezvoltarea competențelor digitale ale cetățenilor României și la implementarea acestuia, în colaborare cu alte autorități competente, cu sectorul privat și cu societatea civilă, în condițiile legii, prin verificarea conformității documentației cu politicile și reglementările europene;
9. participă, alături de celelalte structuri din cadrul Autorității, la coordonarea politicilor publice aferente derulării programelor în domeniul transformării digitale, al societății informaționale și al interoperabilității sistemelor informatice ale instituțiilor publice, prin verificarea conformității documentației cu politicile și reglementările europene;
10. asigură elaborarea, revizuirea și implementarea, alături de Serviciul programe și proiecte, a Planului Național de Acțiune privind Deceniul Digital 2030;
11. asigură elaborarea și implementarea, alături de Serviciul programe și proiecte, a Strategiei naționale pentru dezvoltarea și susținerea Centrelor de Inovare Digitală din România 2024-2027;
12. asigură întocmirea și actualizarea periodică a unor fișe documentare, analize, sinteze, chestionare și puncte de vedere privind tematici europene și internaționale în domeniul de competență al Autorității;
13. asigură, gestionează și păstrează, în domeniul său de competență, documentele și informațiile primite pentru grupurile de lucru, naționale, europene și internaționale, din care fac parte reprezentanți ai Autorității;
14. colaborează cu celelalte structuri funcționale ale Autorității în vederea realizării obiectivelor propuse şi pentru îndeplinirea atribuţiilor specifice;
15. îndeplineşte la solicitarea conducerii Autorității alte atribuţii şi soluţionează alte lucrări care se încadrează în specificul serviciului şi în limita de competenţă.